o
Mitkä tekijät määrittelevät kohtalosi?
Pysy mukana, niin pääset siitä selvyyteen.
ILOA ARKEEN Kohtaloa muuttavat päätökset 2/2
Monet elämämme ongelmista eivät johdu vain saatanasta.
Noin puolet teistä iloitsee siitä.
Se on vihollinen, se on vihollinen...
Totuus on, että tuskin hänellä on niin paljon valtaa elämässämme.
Minun Raamattuni sanoo, että hän on jalkojemme alla.
Halleluja! Kun aloin tosissani vaeltaa Jumalan kanssa,
kuulin paljon opetusta hengellisestä sodankäynnistä.
Seminaareissa opin nuhtelemaan, sitomaan ja vapauttamaan.
Tein kaikkea.
Silti vihollisella oli yliote.
Viimein vakavoiduin ja kysyin Jumalalta, mikä oli vialla.
Väärä asenne, suuri suu, mieli täynnä roskaa,
kapinallisuus, väärä asenne miestäsi kohtaan,
kohtelet ihmisiä huonosti, et vaella rakkaudessa.
Mutta rukoilin, että palvelutyöni kasvaisi.
Nuhtelen sinua, saatana. Jumala, haluan palvelutyöni kasvavan.
Elämässäni oli suuri kutsumus, ja niin uskon teilläkin olevan.
Toivottavasti pidät sanomastani, mutta pääasia että voin auttaa.
Amen.
Uskon, että osa teistä tekee tänään päätöksen, joka muuttaa kohtalonne.
Jumala ei etsi enempää niitä, jotka aloittavat ja keskeyttävät,
eikä suuria julistajia, jotka kertovat miten tulisi elää
ja elävät itse kotona kuin siat.
Monet ovat kutsutut, harvat valitut.
Tiedättekö miksi? Koska kovin monet eivät ota vastuuta
tehdäkseen sen, mitä täytyy, valmistautuakseen siihen,
miten Jumala haluaa heitä käyttää. Amen.
Kiitos, että saarnaan hyvin. Amen.
Puhun nopeasti rahasta. Sanottavaa on paljon muustakin.
Raha ei ole pahasta, mutta rakkaus rahaan on.
Saatat sanoa, ettei sinulla ole sitä ongelmaa.
Miten hyvä olet antamaan sen mitä Jumala käskee sinun antaa?
Miten paljon sellaista omistat, minkä Jumala on käskenyt antaa?
Jos rukoilet saavasi paljon rahaa, sinulla pitäisi olla
kunnioittava pelko rahaa kohtaan,
sillä raha voi tehdä sinulle sellaista, mitä et uskoisi.
Luuk. 12.
Luuk. 12:15
Jeesus sanoi heille: "Kavahtakaa - siinäpä meille tehtävä -
ja pysykää vapaana kaikesta himoitsemisesta,
- se tarkoittaa toisten omaisuuden haluamista -
epäsopivaa halua rikastua, ahnetta halua saada lisää,
sillä ei ihmisen elämä riipu hänen omaisuudestaan,
vaikka sitä ylenpalttisesti olisi." Hän jatkaa vertauksella
miehestä, joka on mielestäni Raamatun tyhmin mies.
Hänellä oli enemmän kuin tarpeeksi ja tulossa oli hyvä sato.
Hänellä oli niin paljon, ettei uudelle sadolle ollut enää tilaa.
Hän piti kokouksen itsensä kanssa. Virhe numero yksi.
Hän kysyi itseltään, mitä hänen pitäisi omasta mielestään tehdä.
Tiedän, mitä teen. Puran vanhat ladot,
rakennan suurempia ja varastoin koko satoni.
Sitten rentoudun ja sanon: Syödään, juodaan ja iloitaan elämästä.
Sen sanoessaan hän sanoi: Ei väliä niistä, jotka kärsivät.
Yksi syy nähdä vaivaa ja tuoda Hillsong-tiimi tänne
Australiasta asti on heidän sydämensä.
Olin tänään Darlenen kanssa lounaalla. Hän on käynyt
paljon ulkomailla niin kuin minäkin ja viettänyt aikaa orpojen kanssa.
Hän sanoi: Olen hukassa.
Olen aivan hukassa. Minun on päästävä kärsivien luo.
Haluan laulaa ja palvella ja elää kutsumustani todeksi,
mutta minun on päästävä kärsivien luo.
Sellaisista ihmisistä minä pidän.
Saarnaajana toimiminen ei nykyään vaadi paljoa.
Mutta jos aiot olla radikaali lahjoittaja ja välittää kärsivistä,
keskity kuuntelemaan, sillä lihasi ei anna aplodeja.
En lahjoita rahaa vasta kun siltä tuntuu, vaan päätän lahjoittaa.
Kerran tai kaksi vuodessa päätän tehdä niin,
että järjestän kokouksen, saarnaan,
ja jätän kerätyn kolehdin lähtiessäni heille,
koska en halua alkaa toimia vain saamani hyödyn vuoksi.
Uskon, että siksi Elisa kieltäytyi miehen rahoista.
Pidän silloin tällöin kokouksen paikassa, johon minua ei
edes osata odottaa. Se on heille valtava siunaus.
Päätän tehdä niin. En tee niin, koska tunnen niin tai haluan sitä.
Kyllä lihani vastustaa tekoani. Mutta päätän tehdä niin,
koska ahneus pelottaa minua. Sietäisi pelottaa teitäkin.
Raamatun mukaan ahneus vie ihmiseltä elämän.
Ahneus varastaa elämän. Vaikka olisi rahaa, ei olisi iloa.
Iloa tuo vain se, että saa auttaa jotakuta vaikeassa tilanteessa,
tuoda hymyn jonkun huulille.
Osa ylistyksenjohtajista varmasti ajattelee: Olisinpa Darlene!
Osa ajattelee: Olisipa minulla sellainen palvelutyö kuin Joycella!
Tiedän, että Darlenekin on sitä mieltä, ettet tyytyisi tähän.
Tämä ei tyydyttäisi sinua, vaan itse asiassa tappaisi sinut,
imisi sinusta kaiken ja tekisi sinusta tyhjän kuoren,
jos et tekisi tätä oikeasta syystä ja kärsiviä auttaen.
Älä luule, ettei sinua koetella suhteessa rahaan.
Eräissä jakeissa sanotaan suoraan Jumalan koettelevan meitä.
Mark. 10. Ehkä ajattelet, ettei tämä koske sinua, rahatonta.
Uskot saavasi rahaa, joten haluan, että asenteesi on nyt jo kunnossa.
Sinulla täytyy olla oikea asenne koko omaisuuteesi, koska se on
ainoa keino saada lisää. Amen.
Ole kuuliainen Jumalalle nykyisessä tilanteessasi.
Annoin päiväpeiton ja taulun pois, koska minulla ei ollut rahaa.
Aloita siitä, missä olet, niin pääset sinne mihin haluat.
Sinua koetellaan kaikilla tasoilla. Jumala pyytää tekemään asioita,
joita et haluaisi, luopumaan siitä, mistä et haluaisi luopua,
jättämään taakse jotakin mitä et haluaisi jättää,
jäämään sinne, mihin et haluaisi jäädä,
sietämään ihmisiä, jotka tekevät sinut hulluksi.
Hän asettaa ympärillesi ihmisiä, joiden luonne ärsyttää sinua
mahdollisimman paljon. He tekevät sinut hulluksi.
Ei auta paeta, koska vastassa on lisää heitä.
Rukoilemme: Jumala...
haluan rakastaa niitä, joita on vaikea rakastaa.
Haluatko todella?
Jumala kysyy: Haluatko todella?
Jopas jotakin!
Minullapa on sinulle iloinen yllätys!
Mark. 10:21.
Rikas nuorukainen kysyi Jeesukselta miten perisi iankaikkisen elämän.
Hän sanoi noudattaneensa käskyjä.
Jeesus katsahti häneen - tämä on hyvä kohta -
rakasti häntä ja sanoi: "Yksi sinulta puuttuu.
Mene ja myy kaikki, mitä sinulla on ja anna rahat köyhille."
Kaikilla tämän lukijoilla taitaa nousta sydän kurkkuun.
Etenkin, jos sinulla on omaisuutta.
Tarkoittaako se sitä, että on annettava kaikki pois?
"Niin sinulla on aarre taivaassa. Tule sitten ja seuraa minua."
Mies synkistyi näistä sanoista. Hän lähti surullisena pois,
sillä hänellä oli paljon omaisuutta." Hän omisti paljon.
Meidän tulisi olla kanavia, ei varastoja.
Emme ole tavaroiden keräilyasemia.
Olemme kanavia. Meidän tulisi olla ihmisiä,
joka on jonkun kohdatessaan etukäteen rukoillut:
Jumala, näytä, miten voin olla siunaukseksi.
Ajattelemme liikaa itseämme. Menemme seurakuntaan,
jotta tulisimme siunatuiksi.
No niin pastori, tulin saamaan siunaukseni.
Mikäköhän pastorissa on vialla? En enää tule siunatuksi.
Kun olet täynnä, etkä ala jakaa eteenpäin, ei ole tilaa uudelle.
Moni on tyytymätön seurakuntaan, koska menee vain vastaanottamaan.
He ovat niin täynnä sanaa, että pääsevät tuskin liikkumaan.
Heidän Raamattunsa on niin alleviivattu, että näyttää
värityskirjalta, vaikka he eivät sanan mukaan eläkään.
Siinä on neljää väriä, tähtiä ja oikein-merkkejä.
He kokevat olevansa hyvin hengellisiä. Kun pastori sanoo
jakeen, he etsivät sen toivoen, että vierustoveri näkee merkinnät.
Muistan, kun minusta tuntui samalta.
Jopas nyt jotakin.
Luuletko, että Jumalaa kiinnostaa Raamattumme värittely?
Luuletko, että Raamatun värikoodit tekevät sinusta hengellisen?
Saat selville, tiedätkö jotakin, kysymällä: Elätkö sen mukaan?
"Hänellä oli paljon omaisuutta. Jeesus kääntyi, katsoi opetuslapsiin
ja sanoi: Kuinka vaikea onkaan niiden, jotka paljon omistavat,
päästä Jumalan valtakuntaan!" Omaisuus ei ole ongelma,
vaan siihen turvautuminen.
Silloin sinun on hyvin vaikea päästä taivaaseen.
"Opetuslapset hämmästelivät hänen sanojaan."
Hekään eivät pitäneet siitä sanomasta,
koska olivat samanlaisia kuin me: haluamme tavaraa.
"Jeesus sanoi taas: Omaisuuteensa turvautuvan on todella vaikea
päästä Jumalan valtakuntaan.
Helpompi on kamelin mennä neulansilmästä
kuin rikkaan päästä Jumalan valtakuntaan." Kamelinsilmä oli
portti Jerusalemissa, ja kameli pääsi siitä vain polvillaan.
Ja muuten eivät rikkaatkaan pääse taivaaseen.
Rahassa on voimaa.
Voi sisar Joyce, jos minulla olisi miljoona, antaisin sen sinulle.
Et antaisi, kun et anna sitä kymppiäkään, joka sinulla on.
Kyllä, sitten joskus kun olen rikas...
Herra, armahda.
En koskaan unohda, kuinka pian kun aloin vaeltaa Jumalan kanssa
Jumala kasvatti minua niin, että minun piti antaa kymppi
kymmenysteni lisäksi, eli iso juttu, koska se oli iso summa.
Kolmen viikon päästä rukoilin yhä: Jumala, jos tämä on sinusta...
Oletko koskaan tehnyt niin? Jumala, jos tämä on sinusta,
olen kyllä kuuliainen, mutta tahdon tietää, että tämä on sinusta.
Muistan tarkasti sen liittymän, jossa ajoin autollani,
kun Jumala sanoi: Vaikka ajatus ei olisikaan minusta,
en suutu sinulle, jos siunaat jotakuta.
Miksi käymme läpi sellaista? Toivomme, ettei se ole Jumalasta.
Osa meistä haluaa pitää sen itsellään.
Meissä kaikissa on se osa. Olemme henki, sielu ja ruumis.
Lihan mieli, hengen mieli. Ongelma ei ole sisäisessä taistelussa,
vaan siinä, kuka taistelun voittaa.
Ongelma on siinä, kuka taistelun voittaa.
Jatketaan kertomusta rikkaasta nuorukaisesta,
ja päästään jakeeseen 26. "Opetuslapset olivat yhä enemmän
ihmeissään ja kyselivät toisiltaan: Kuka sitten voi pelastua?
Jeesus sanoi: Ihmiselle se on mahdotonta, mutta ei Jumalalle.
Pietari kysyi: Entä me? Me olemme luopuneet kaikesta
ja seuranneet sinua. Jeesus vastasi: Totisesti,
kuka ikinä minun tähteni ja evankeliumin tähden on luopunut
talostaan, veljistään, sisaristaan, äidistään, isästään
lapsistaan tai pelloistaan, hän saa satakertaisesti: nyt,
tässä maailmanajassa, taloja, veljiä, sisaria, äitejä, lapsia
ja peltoja -tosin myös vainoa. Miksi vainoa?
Siksi, että kun vihdoin saat siunauksen,
ihmiset ovat kateellisia.
He haluavat sen, mitä sinulla on, tekemättä sitä, millä sait sen.
Amen. Minulle selvisi, että kun joku suuttuu omaisuudestani,
hän ei ole vihainen siitä, että minulla on, vaan koska hänellä ei.
Rikkaan nuorukaisen tapaus oli testi.
Mitä olisi voinut tapahtua? Mistä hän jäi paitsi?
Hän teki kohtaloaan muuttavan päätöksen
pitää omaisuutensa ja kävellä pois.
Mitä olisi tapahtunut, jos hän olisi luopunut kaikesta?
Hän ei olisi ollut pitkään köyhä, ja hän olisi saanut
paljon enemmän kuin mistä luopui, koska se oli vain testi.
Se oli vain testi. En ehdi kertoa tänään
kaikista kerroista, joina Jumala on laittanut minut antamaan pois
jotakin, minkä halusin pitää. Jotakin tärkeää, mistä pidin,
mitä varten olin säästänyt. Temmoin edestakaisin
ja lopulta Jumalan tahto voitti. Uskonko, että se liittyy siihen,
että olen tänään täällä? Ehdottomasti!
Kyse ei ole omaisuudesta, vaan sydämen asenteesta.
Jumala testaa meitä nähdäkseen, olemmeko hänelle kuuliaisia,
vai ovatko omaisuus, asema ja valta meille tärkeämpiä.
Amen.
1. Aik. 29 on hyvä jae.
Minun on näytettävä se teille.
1. Aik. 29 on luku, jossa Daavid sai lahjoituksia temppeliä varten.
Ihmiset toivat lahjoituksiaan lakkaamatta, ja hänkin lahjoitti
omista varoistaan monenlaista.
Jakeessa 12 hän sanoo:
"Sinulta tulevat rikkaus ja kunnia, kaikkea sinä hallitset.
Kaikki voima ja valta on lähtöisin sinulta, vallassasi on tehdä
suureksi ja väkeväksi kenet tahdot. Kiitämme sinua, Jumalamme,
ja ylistämme nimesi kunniaa.
Sillä mikä olen minä, tai mikä on minun kansasi?
Kuinka me itse pystyisimme antamaan tällaisia lahjoja?
Sinulta me olemme kaiken saaneet, sinulta on tullut kaikki,
minkä sinulle annamme." Mitä hän sanoo?
Annoimme sinulle vain sen, mitä olet antanut meille.
Katsotaan vielä yhtä kohtaa.
Katsokaa jakeita 1. Aik. 29:16-17.
"Herra, meidän Jumalamme! Kaikki nämä rikkaudet,
jotka olemme koonneet rakentaaksemme temppelin
pyhän nimesi kunniaksi, ovat sinun antamiasi ja kuuluvat sinulle.
Mutta minä tiedän, Jumalani, että tutkit sydämet ja iloitset
vilpittömyydestä." Mitä hän sanoo?
Sinä annoit tämän meille ja testasit meitä
nähdäksesi, antaisimmeko sen sinulle takaisin
kun sitä pyydät.
Älä luule, ettei Jumala koettele sinua suhteessa omaisuuteen.
Olitpa millä tahansa tasolla, vaikka olisit hyvin köyhä,
Jumala käsittelee sinua suhteessa antamiseen.
Hän koettelee, annatko enemmän kuin kymmenykset.
Älä ylpeile kymmenyksistäsi. Moni teistä ei maksa niitäkään.
Kymmenysten lisäksi on uhreja, köyhien auttamista, lähetystyötä.
Kymmenyksiä ei edes mainita Uudessa testamentissa.
Sitä ei löydy sieltä.
Jos niitä maksettiin lain allakin, mitä meille kuuluisi armon alla?
Olette oikeassa. Uusi testamentti ei puhu kymmenyksistä,
vaan Jumala odottaa meiltä 100-prosenttista omistautumista
ja sitoutumista, ja sitä että koko omaisuutemme on hänen.
Olemme taloudenhoitajia, emme omistajia.
Tiedättekö mitä? En ole koskaan ollut luovuttaja.
Olen käynyt läpi helvetin päästäkseni tähän pisteeseen.
Se ei ole ollut helppoa. Olen joutunut tekemään
kohtaloa muuttavia päätöksiä.
Toisinaan olin pakahtua. Olin niin yksin ja peloissani.
Kukaan ei ymmärtänyt minua. Mieheni ymmärsi parhaiten,
mutta on asioita, jotka ovat vain sinun ja Jumalan välisiä,
eikä siihen sotkuun voi päästää muita.
ILOA ARKEEN
Älä koskaan unohda, että jos et nyt valitse oikein,
kadut sitä myöhemmin. On tärkeää käsittää tämä.
Olen nähnyt vanhuksia, jotka vain katuvat.
En halua sellaiseksi, joten minun on valittava hyvin nyt.
Tarjolla on kirja, joka voi auttaa päätösten tekemisessä.
Sen nimi on Any Minute. Se on opettavainen kirja,
joka on kirjoitettu tarinan muotoon. Tartu tilaisuuteen.
Se auttaa sinua ymmärtämään, että valinta on tehtävä heti.
Tuotto käytetään työhömme eri puolilla maailmaa.
Miksi? Koska haluan sinut mukaan lähetystyöhön.
Ihmisten tavoittaminen on kaikkien tehtävä.
Ei vain minun, vaan kaikkien tehtävä.
Haluan, että myös nautit ja opit tästä romaanista.
Sarah Harperia ajaa eteenpäin halu olla paras kaikessa mitä tekee.
Täydellisyyttä tavoitellessaan hänen keskittymisensä herpaantuu
sekunniksi, ja hänen elämänsä menee hetkessä pirstaleiksi.
Mutta entä jos hän voisi saada kaiken takaisin?
Joyce Meyerin romaani Any Minute
Any minute on upea, uusi romaani.
Se haastaa sinut tutkimaan elämääsi
ja valitsemaan paremmin.
Näet itsesi Sarah Harperin tarinassa ja teet valintoja,
jotka parantavat elämääsi.
Tilaa englanninkielinen kirja jo tänään.
www.joycemeyer.org
Seuraavassa jaksossa...
Yksi suurimmista vastuistani, jonka puolesta rukoilen paljon,
on opettaa ihmisiä elämään pyhää elämää olematta lakihenkinen.
Tänä vuonna pääset mukaan rakkauden vallankumoukseen.
Usein kaivataan herätystä, mutta uskon, että tarvitsemme
enemmän: vallankumouksen. On lakattava toimimasta
vanhoilla tavoilla ja toimittava Jumalan tavalla.
Kutsun sinut mukaan ottamaan vastaan ja valmistautumaan
vaikuttamaan maailmaan.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Kotisivuillamme voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen